“ศบค.” พบผู้ติดเชื้อ “โควิด” ใหม่ 9 ราย มาจาก 3 ประเทศ ดันยอดป่วยสะสม 3,700 คน
“ศบค.” พบผู้ติดเชื้อ “โควิด” ใหม่ 9 ราย มาจาก 3 ประเทศ ดันยอดป่วยสะสม 3,700 คน 
“ศบค.” พบผู้ติดเชื้อ “โควิด” ใหม่ 9 ราย มาจาก 3 ประเทศ ดันยอดป่วยสะสม 3,700 คน
20 ต.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ วันนี้ (20 ต.ค.63) ระบุ พบผู้ป่วยยืนยันติดเชื้อรายใหม่เพิ่ม 9 ราย เป็นผู้ที่เดินทางมาจากต่างประเทศและเข้าสถานกักกันที่รัฐจัดให้ (State Quarantine) ประกอบด้วย สหรัฐอาหรับเอมิเรตส์ 2 ราย, ซูดานใต้ 6 ราย และ โอมาน 1 ราย
ทั้งนี้ ส่งผลให้มีจำนวนผู้ป่วยยืนยันสะสมล่าสุดอยู่ที่ 3,700 ราย เป็นผู้ป่วยที่ติดเชื้อภายในประเทศ 2,450 ราย และผู้ป่วยที่ตรวจพบในสถานกักกันที่รัฐจัดให้ 753 ราย ส่วนผู้ป่วยรักษาหายแล้วเพิ่มอีก 3 ราย รวมเป็น 3,491 ราย ยังมีผู้ป่วยรักษาตัวอยู่ในโรงพยาบาล 150 ราย ขณะที่ไม่มีผู้เสียชีวิตเพิ่มเติม โดยยอดผู้เสียชีวิตสะสมอยู่ที่ 59 ราย
สำหรับผู้ป่วยรายใหม่ที่มาจากสหรัฐอาหรับเอมิเรตส์ 2 ราย เป็นนักศึกษาชายไทย 1 ราย อายุ 22 ปี และหญิงไทย 1 ราย อายุ 25 ปี อาชีพพนักงานนวด/สปา เข้าพัก State Quarantine ในกรุงเทพฯ
ส่วนผู้ป่วยที่มาจากซูดานใต้ 6 ราย เป็นทหารชายไทย อายุ 25 ปี , 30 ปี , 33 ปี(2 ราย) , 40 ปี และ 49 ปี ทั้งหมดเข้าพัd State Quarantine ใน จ.ชลบุรี
และผู้ป่วยที่มาจากโอมาน 1 ราย เป็นหญิงไทย อายุ 26 ปี อาชีพรับจ้างทั่วไป เข้าพัก State Quarantine ใน จ.ชลบุรี